સપ્તાહના પ્રારંભે આરોગ્ય થોડું નરમગરમ રહેશે તેમ જ માનસિક વ્યગ્રતા અનુભવાશે. શક્ય હોય તો હાલમાં કોઈપણ નવા કાર્યનો પ્રારંભ ટાળજો. આપના વાણી અને વર્તન જેટલાં પારદર્શક રાખશો એટલી સંબંધોમાં વિખવાદની શક્યતા ટાળી શકશો. પારિવારિક મામલે કેટલીક પીછેહઠ કે અવરોધોના કારણે આપનું મન વ્યાકુળ રહેશે. પ્રેમસંબંધો માટે સપ્તાહનો પૂર્વાર્ધ યોગ્ય નથી. વિદ્યાર્થી જાતકોને પણ શરૂઆતમાં એકાગ્રતાનો અભાવ વર્તાય. ધાર્મિક હેતુથી પ્રવાસ થાય. જોકે સપ્તાહના મધ્યથી આપની સ્થિતિમાં સુધારો આવશે. ખાસ કરીને નોકરિયાત જાતકો તેમના ઉપરી અધિકારીઓ સાથે સારી રીતે તાલમેલ મિલાવી શકશે. વેપારીઓએ નવા અખતરાથી દૂર રહેવું. અંતિમ ચરણ વિદ્યાર્થી જાતકો માટે એકંદરે શુભ સમય છે. અપેક્ષિત પરિણામ માટે આપ અભ્યાસ કરતી વખતે દરવાજાની સામે મોં રાખીને ન બેસતા તેવી સલાહ છે. આપને જાહેર માન- સન્‍માન મળે. જેમ સમય વધશે તેમ આપની સાહસવૃત્તિ વધશે. ભાઈબહેન અને મિત્ર સાથેના સંબંધોમાં સાનુકૂળતા રહે. ટ્રેડિંગના કામકાજમાં આપને લાભ થઈ શકે છે. નોકરિયાતોને નવી જવાબદારીના યોગો પણ પ્રબળ જણાઈ રહ્યા છે.